Finnmark internasjonale litteraturfestival

Finnmark internasjonale litteraturfestival (Finnlitt) er Finnmarks første og største litteraturfestival. Festivalen startet opp i mars 2010, og arrangeres annethvert år. Finnlitt arrangeres vekselvis i Alta i Vest-Finnmark og i Kirkenes i Øst-Finnmark, i tett samarbeid med bibliotekene der.


== Målsetning ==
Målet for Finnmark internasjonale litteraturfestival er å

inspirere barn, ungdom og voksne i Finnmark til å bli aktive litteraturbrukere
være et møtested for litteraturarbeidere og litteraturinteresserte i Finnmark
formidle ny og eldre litteratur fra Finnmark
formidle norsk, nordisk og verdenslitteratur
presentere kvensk, samisk og russisk litteratur


== Arrangør ==
Festivalen arrangeres i hovedsak av Finnmark fylkesbibliotek i tett samarbeid med folkebiblioteket i vertskommunen. Vertskap for festivalen i 2020 skulle vært Sør-Varanger bibliotek i Kirkenes.


=== Samarbeidspartnere ===
Finnlitt har mange samarbeidspartnere, som enten støtter festivalen økonomisk, eller som bidrar med innhold. Dette er blant annet Nasjonalbiblioteket, Norsk Forfattersentrum Nord-Norge, Finnmarksbibliotekene, Norsk kulturfond, Fritt Ord, Barentssekretariatet, Alta bibliotek, Sør-Varanger bibliotek, FINNO, finsk- norsk kulturinstitutt, Sør-Varanger kommune, Alta kommune, Campus Alta ved Universitetet i Tromsø – Norges arktiske universitet, Samisk spesialbibliotek på Sametinget, Nordnorsk Forfatterlag, Samisk forfatterforening og Foreninga samiske forfattere.


== Finnlitt 2020 ==
Festivalen var planlagt 28.-31. oktober 2020 i Kirkenes, men ble utsatt til 2021 på grunn av koronaviruspandemien. I oktober 2020 ble det imidlertid arrangert et heldagsarrangement på Samfundshuset med forfatterne Kjersti Anfinnsen, Jørn Lier Horst og Kjersti Kollbotn, for å markere at festivalen var 10 år og at festivalen var underveis i 2021. Temaet for 2020 (senere omgjort til 2021) er underveis.


== Finnlitt 2021 ==
Finnlitt 2021 blir 27.-30. oktober i Kirkenes. Temaet videreføres fra 2020: Underveis. Festivalen inkluderer forfattere, artister og musikere, og har program for barn, ungdom og voksne. Primærscenene er på Sør-Varanger bibliotek og Samfundshuset i sentrum av Kirkenes, men det blir også scener andre steder i byen. Forfattere som er bekreftet for 2021 er Mikael Niemi, Gøhril Gabrielsen, Helga Flatland, Ørjan N. Karlsson, Lasse W. Fosshaug.


== Forfattere og artister ==
Forfattere og artister som har gjestet festivalen har blant annet vært: Aina Basso, Alf Nilsen-Børsskog, Ann Jäderlund, Anna Fiske, Ánte Mihkkal Gaup, Are Kalvø, Beate Grimsrud, Elin Kåven, Gyrðir Elíasson, Helene Uri, Jevgenij Grisjkovets, Johan Theorin, John Gustavsen, Kine Hellebust, Kjartan Fløgstad, Marion Palmer, Morten Jentoft, Rosa Liksom, Steinar Wikan, Sylfest Lomheim, Tomas Espedal, Vigdis Hjorth, Jørn Lier Horst, Kjersti Anfinnsen, Kjersti Kollbotn.


== Festivaltema ==
2010 - Natur
2012 - Språk
2014 - Tid
2016 - Mentalitet
2018 - Ærlig talt!
2021 - Underveis


== Referanser ==


== Eksterne lenker ==
Finnmark Internasjonale Litteraturfestivals hjemmeside
Finnmark Internasjonale Litteraturfestival på Facebook
Finnmark internasjonale litteraturfestival på Instagram
Finnmark Internasjonale Litteraturfestival på Twitter
Finnmark fylkesbibliotek
Arkiv: Finnmark Internasjonale Litteraturfestivals hjemmeside 2012